Iacob Heiberg

Iacob Heiberg (født 27. mars 1943, død 21. september 2007) var en norsk interiørarkitekt og designer.Magdalena Eckersberg, Ivar Jørgensen: Minneord: Iacob Heiberg; arkitektnytt.no, 27.10.2007

Heiberg var utdanna som interiørarkitekt og møbeldesigner ved Statens håndverks- og kunstindustriskole. I den første tida etter eksamen i 1969 var han i privat praksis. I perioden 1984–2001 var han designsjef for Norges Statsbaner, senere NSB BA. I NSB var han med på å utvikle en samla profil for nye tog, uniformer, stasjoner og trykksaker.Iacob Heiberg. NSBs nye sovevogner ; arkitektur N; nr 8, 1990 Selskapet hadde også et eget designprogram under Lillehammer-OL. Fra 2001 var han fagdirektør for design i Norsk Form.

I tida som privatpraktiserende var arbeidet med innredning av lasteskip viktig. Han deltok blant annet i et prosjekt med Arbeidspsykologisk institutt, der en undersøkte hvilke tiltak som kunne gjøres for å bedre de sosiale forholda og redusere klasseskillene innen mannskapet. På bakgrunn av dette prosjektet blei det mer vanlig med enkeltlugarer.

I 1978-80 var Heiberg formann i Norske interiørarkitekters landsforening (NIL, seinere Norske interiørarkitekters og møbeldesigneres landsforening).

Han var sønn av arkitekt Bernt Heiberg, og med det sønnesønn av advokat Axel Heiberg.Iacob Heiberg; Eidsvollsmennenes etterkommere  
 Referanser 

Kategori:Norske designere
Kategori:Norske interiørarkitekter
Kategori:Personer tilknyttet Norges Statsbaner
Kategori:Personer tilknyttet Vy